Joi, 28 martie 2024, are loc înmormântarea tinerei Andreea Morega, studentă de 21 de ani la Universitatea de Medicină și Farmacie Victor Babeș din Timișoara. Detaliul cutremurător de la ceremonia funerară ce i-a lăsat pe toți fără cuvinte. Gestul făcut de părinții îndurerați. Foto
Ziua de joi, 28 martie 2024, este marcată de o atmosferă apăsătoare în satul Padeș, județul Gorj. Andreea Morega, tânăra în vârstă de 21 de ani, studentă la Universitatea de Medicină și Farmacie Victor Babeș din Timișoara, este condusă pe ultimul drum de familie și apropiați.
Oameni îmbrăcați în negru, cu ochii în lacrimi, o mamă îndurerată, ținută pe perfuzii și un tată cu sufletul zdruncinat stau alături de trupul neînsuflețit al Andreei Morega, ascuns vederii din cauza zecilor de lovituri de cuțit cu care a fost ucisă de iubitul său, și el student la Medicină.
Presa locală publică imagini dureroase de la ceremonia funerară. Cadre universitare, precum și colegi de facultate sunt alături de familie în această tragică zi. Mulți nu și-au revenit din șocul care este cu atât mai mare cu cât se știa că iubitul Andreei Morega era un băiat exemplar.
Tânărul care niciodată nu a cauzat niciun fel de probleme în mediul academic a ajuns să fie ucigașul studentei la Medicină. I-a luat viața Andreei Morega prin zeci de lovituri de cuțit. Astăzi, trupul neînsuflețit este condus pe ultimul drum, înmormântarea fiind oficializată de către un sobor de preoți.
Într-un ultim gest de iubire și omagiu, trupul Andreei Morega a fost așezat într-un sicriu alb. Chiar dacă nu este lăsată vederii, ea a fost îmbrăcată în rochie albă de mireasă, simbol al purității sufletului său, potrivit dorinței părinților studentei la Medicină.
Mașina funerară în care a fost pus sicriul este acoperită în flori și lacrimi, un tribut adus memoriei tinerei Andreea Morega. Și-a pierdut viața în mod tragic, evenimentul fiind deplâns și de reprezentanții Universității de Medicină și Farmacie Victor Babeș din Timișoara:
"Tânăra Andreea Mihaela Morega, studentă eminentă la Facultatea de Medicină, a plecat dintre noi. Avea doar 21 de ani și visuri frumoase. Din păcate, nu a avut șansa să le împlinească. Întreaga comunitate academică este alături de familia îndoliată. Transmitem sincere condoleanțe tuturor celor care au cunoscut-o! Dumnezeu să o odihnească în pace!".
Peste satul Padeș domnește o liniște apăsătoare. Nimeni parcă nu mai îndrăznește să vorbească despre tragedia ce a marcat comunitatea locală.